Diari Oficial de la Generalitat Valenciana


Sumari del DOGV 3314, del 24-08-1998 (1998/6511)

RESOLUCIÓ de 14 de juliol de 1998, del conseller d'Obres Públiques, Urbanisme i Transports, relativa a la modificació Ciutat de la Justícia.
--------------------------------------------------------------------------------------------------------------------------------------------

### Dades del document

Número de DOGV
:   3314

Data del DOGV
:   24-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6511


Data del document
:   14-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de juliol de 1998, del conseller d'Obres Públiques, Urbanisme i Transports, relativa a la Modificació Ciutat de la Justícia. [1998/X6511]
  
Vist l'expedient relatiu a la modificació Ciutat de la Justícia del Pla General d'Ordenació Urbana de València, i del qual resulten els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament de València en sessió celebrada el dia 31 d'octubre de 1997. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 23 de març de 1998, tenint entrada l'expedient en el Registre de la Comissió Territorial d'Urbanisme de València amb data 21 d'abril de 1998.
  
Segon
  
El projecte consta de memòria informativa i justificativa i pla d'informació i d'ordenació.
  
Tercer
  
València té el PGOU aprovat definitivament pel conseller d'Obres Públiques, Urbanisme i Transports el 28 de desembre de 1988. Respecte de l'àmbit en qüestió es va aprovar una modificació, el 23 de març de 1995, l'objecte de la qual, entre altres, va ser qualificar una franja que recau a l'autopista del Saler com a espai lliure públic.
  
Quart
  
La Comissió Informativa de la Comissió Territorial d'Urbanisme de València, en la sessió del 24 juny de 1998 va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Cinquè
  
La Comissió Territorial d'Urbanisme de València, en la sessió del 30 de juny de 1998, va acordar informar favorablement la modificació Ciutat de la Justícia del Pla General de València, i elevar al conseller d'Obres Públiques, Urbanisme i Transports l'expedient per a la seua aprovació definitiva.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establertes, que per remissió de l'article 55.1 estan constituïdes pels articles 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, als efectes del compliment del que preceptua l'article 27 de la Llei Reguladora de l'Activitat Urbanística.
  
Tercer
  
Quant al fons de l'assumpte, l'objecte de la modificació és que l'illa de cases de la Ciutat de la Justícia, situada al carrer en projecte paral·lel al carrer de Josep Cervera i altres, qualificada pel vigent Pla General d'Ordenació Urbana com a GSP-4 (Sistema General de Servei Públic Administratiu Institucional), excepte una franja que recau a l'autopista del Saler, que està qualificada com a espai lliure públic, passe a tenir una edificabilitat de 3,3 m2t/m2s per a permetre una edificabilitat de 65.000 m2t necessària per a la construcció de la Ciutat de la Justícia, en lloc de l'edificabilitat de 2,2 m2t/m2s que estableix el Pla General (art. 6.71.5b de les Normes Urbanístiques).
  
La modificació es justifica en les necessitats pròpies d'una implantació l'objecte de la qual és englobar tots els jutjats de la capital en un únic edifici, i mantenir el seu caràcter de dotació pública.
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei Reguladora de l'Activitat Urbanística.
  
Quart
  
El conseller d'Obres Públiques, Urbanisme i Transports és l'òrgan competent per a l'aprovació definitiva d'aquest expedient, en virtut del que estableix l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de general i pertinent aplicació, resolc:
  
Aprovar definitivament la modificació Ciutat de la Justícia del Pla General d'Ordenació Urbana de València.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos meses, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.